56 N. C. DuNÉR, 



14. Adresse de la Société des Sciences. 

 Humanitaires d' Upsala. 



II. Texte de L'adresse. 



Festo hoc die, quo Regia Societas Scientiarum Upsaliensis 

 in memoi'iam revocat primordia sua, gratulationem A'obis offerre, Vivi 

 doctissimi et illustrissimi, ante omnes decet Societatem Litterarum Hu- 

 manarum Upsaliensem, Vestrae Societatis sororem minorem eiusdemque 

 Universitatis alumnam. Ex societatibus iis, quibus in nostra patria 

 demandata est artium litterarumque cura, nulla Vestram supei'at aetate, 

 haud ferme ulla laude ac meritis. Ducenti iam praeterierunt anni, 

 postquam régnante Carolo XII ab Krico illo Benzelio minore institutum 

 est Collegium Curiosorum, unde originem duxit Regia Societas Scien- 

 tiarum. Inter primes .socios erant Elvius, Roberg, Rosenadler, Olavus 

 Rudbeckius minor, alii, quibus mox se adiunxerunt Christophorus Pol- 

 hem et Emanuel Swedenborg, viri in omne aevum memorabiles. üuo- 

 rum igitur saeculorum labores indefessos et studia fructuosa Societas 

 Vestra hodie laeta respicere potest. Per hoc tantum temporis spa- 

 tium nulhs unquam difficultatibus victa streune semper et fideliter 

 officio suo perfuncta est. Et cum nulluni fere artium liberalium genus 

 neglexit, tum praecipvie curae habuit cognitionem naturae, quam multis 

 modis adiu^^it et fortiter promovit. Insigni igitur laude iamdiu floret, 

 nee summi viri in sociorum numerum referri dedignati sunt. Quare 

 et patriae toti et Universitati Upsaliensi magno decori fuit Societas 

 Vestra; nobis vero luculentum praebuit exemplum, quod semper in- 

 tuebimur, et quoad fieri poterit imitabimur. Consentaneum igitur est, 

 sollemnia Vestra bisaecularia nos magno studio et faustis ominibus 

 prosequi. Peraeti temporis successum Vobis congratulamur iidemque 

 ex animi sententia optamus, ut venientia saecula non minus laeta et 

 felicia Vobis sint quam praeterita, Vigeat semper et floreat Regia 

 Societas Scientiarum Upsaliensis. Partam iam gloriam tueatur 

 recentique cumulet. 



Dabamus Upsaliae mense Novembri a. MCMX. 



Nils Edén 



Praeses. 



P. Persson 



A secretis. 



